Leonard... Jeg elsker dig.
Men jeg må gå. Jeg er nødt til det.
Nej! Hjælp!
Kom lige her.
- Skal vi ringe efter en ambulance? - Han har slugt en masse vand.
Sæt ham op. Dunk ham i ryggen.
Jeg prøver hjertemassage.
Stop!
Er du okay? Hvad skete der?
- Jeg faldt i vandet. - Nej, han gjorde ikke. Han sprang.
- Hvad taler du om? Jeg faldt i. - Han sprang i.
- Hvad skal du? Vent på politiet. - Skal du ikke sige tak til ham her?
Han har lige reddet dit liv.
- Tak. - Helt ærlig...
Er det ikke ham, der arbejder på renseriet på Neptune Avenue?
Måske. Nu kunne hans tøj godt bruge en rensning.
Halløj!
Jeg begyndte at tro, du ikke ville komme. Vi skal have gæster.
Hvad er der sket? Du er gennemblødt.
Jeg faldt i vandet. Jeg fryser. Lad nu være. Jeg kan selv klare det.
- Det sker ikke igen, bare rolig. - Leonard...
Det var et uheld. Jeg skifter lige. Jeg klarer det selv, mor!
- Hvad er der galt? - Jeg tror, han har prøvet igen.
Han sagde, han faldt i vandet.
- Leonard? - Han glemte at tage sin medicin.
Ham, der vil købe forretningen, kommer på besøg med sin familie.
- Lad os aflyse. - Nej, de er her snart.
Hvis han har den bipolare lidelse, må han jo tage sine piller.
Det ville være rart, hvis du spiste med. Det vil vi gerne have.
Okay.
Hvor åndssvagt...
- Hej. Værsgo. - Tak.
Kommer vi for sent? Det var ellers let nok at finde.
Hvordan går det? Du husker nok min kone Carol.
- Hvor hyggeligt. - Og det er mine børn.
Det er min søn David. Og min smukke datter Sandra.
- Jeg skal på toilettet. - Dernede... Hvad har du der?
- Sig tak, David. - Kom ind. Lad mig tage jeres frakker.
Det er en dejlig lejlighed. Det ligner det sted, jeg voksede op.
- De er ikke bagt. - De smager bagt.
Min kone er i køkkenet. Hun kommer lige om lidt.
Tag endelig for jer. Det er hummus, som jeg selv har lavet.
Meget lækkert.
- Det er min søn Leonard. - Michael Cohen.
- Min kone Carol. Min datter Sandra. - Hej.
- Hyggeligt at møde dig. - I lige måde.
Catskills. Vi talte om slumområdet i Catskills.
- South Fallsburg, Loch Shelldrake. - Kiamesha.
Vi mødtes i Catskills.
- Du var den kønneste af jer alle. - Det har jeg betalt ham for at sige.
Det er 35 år siden.
- Kan du lide tryllekunster? - Ja.
- Har du hørt om den smeltende ske? - Nej.
De lægger så meget i vejen for en. Inspektioner og tilladelser...
- Og al teknologien. Maskinerne... - Det er utroligt, nogen overlever.
Min søn har arbejdet lidt sammen med mig, efter han er kommet tilbage.
Jeg ved ikke, hvor begejstret han er...
- Kan du lide renseribranchen? - Den er okay. Jeg vil gerne hjælpe.
Han er en rigtig god fotograf.
Jeg gav ham et gammelt kamera, og nu tager han billeder overalt.
- Smukke sort-hvid billeder. - Tak, mor.
- De er smukke. - Du ved godt, hvad jeg tænker.
- Jeg har et lille forslag. - Nu begynder han.
Vi skal snart holde Davids bar mitzva.
I er selvfølgelig inviteret alle sammen.
Vi har en fotograf, som tager farvebilleder og det hele.
Men min kunstneriske kone vil have sort-hvid billeder.
Kunne du være interesseret i det, Leonard?
Jeg ved ikke rigtig... Jeg er ikke så god til at improvisere.
Du kan da prøve.
Jeg vil gerne se noget af det, du har lavet. Må jeg det?
- Det kan vi godt sige. - Du kan da vise Sandra dine billeder.
- Det ved jeg ikke. Vil du se dem nu? - Ja, rigtig gerne.
- Godt. Så kom. - Jeg siger det til ham ustandselig.
- Fortæl mig, hvad du synes. - Jeg kalder, når der er dessert.
Jeg ventede ikke gæster.
- Du har mange ting herinde. - Jeg regnede ikke med at blive her.
- Jeg må se at få styr på tingene. - Hvornår kom du tilbage?
For cirka fire måneder siden.
Nå ja. Billederne. Sæt dig endelig ned, hvis du vil.
- Du har mange dvd'er. - Kan du lide film?
- Jeg elsker film. - Hvad for nogle?
Min yndlingsfilm er nok Sound of Music.
Ikke på grund af filmen, men når de viser den, ser hele familien den.
- Den er god. Den er undervurderet. - Ja.
- Må jeg se dem? - Det er de gode. Her er de dårlige.
- De er gode. - Tak. Jeg kan god lide det her.
Det er også godt, men der er ikke nogen mennesker på dem.
Folk ser dem. De behøver ikke også være på dem.
- Jeg kan godt lide det her. - Tak. Man må være i nuet.
Hvad laver du?
Jeg arbejder for Pfizer i byen. Det er et medicinalfirma.
Jeg kender dem godt. Jeg har nogle billeder med mennesker.
- Jeg var lige ved at gennemgå dem. - Hvem er det på billedet?
Det var bare... Hvorfor står det der stadig? Det var min forlovede.
Din forlovede? Har du været forlovet?
Ja, for et par år siden.
- Hun er her ikke mere. Hun er rejst. - Hvad skete der?
Vi fik lavet en gentest og var begge bærere af Tay-Sachs sygdom.
Så hvis vi fik børn, ville de dø efter et år.
Hun ville ikke adoptere, og det var så det.
- Det er jeg ked af at høre. - Det var sikkert det bedste.
Leonard og Sandra, så er der dessert.
Okay!
Vores forældre ville gerne have, vi mødte hinanden.
Nej, jeg må hellere sige sandheden. Jeg ville gerne møde dig.
- Ville du? - Ja.
Jeg så dig i forretningen, og... Du bød din mor op til dans.
- Det var meget sødt. - Det lyder, som noget jeg ville gøre.
- Så er der dessert, I to. - Det har vi hørt!
Undskyld. Hun går højt op i sine desserter.
Vi må hellere gå ned. Ellers får hun et slagtilfælde.
Vi kan snakke bagefter. Jeg lægger lige dem her væk.
Leonard. Hold nu op med det fjolleri.
Tre leveringer. En her i kvarteret og to i Sheepshead Bay.
Og lad være med at miste tøjet. Det ender med, vi må lukke.
Med Guds hjælp.
Vi skal kun bo her et par måneder.
- Du vover at røre mig! - Du skal ikke bare gå.
Michelle! Kom så tilbage, for helvede!
Du har bare at vise mig respekt.
- Hej. - Forkælede møgunge!
- Undskyld. - For hvad?
Min far. Han er lidt skør.
- Kan du klare den? - Ja
- Hvem taler du til dernede? - Bor du her?
Ja. Det gør mine forældre. Jeg bor hos dem.
- Kom tilbage, Michelle. - Vil du med indenfor et øjeblik?
Ja, det ville være fint.
Bare til han falder til ro. Folk skulle nødig ringe til politiet.
- Nej, helst ikke. Jeg hedder Leonard. - Michelle. Det hørte du vel.
Skal jeg råbe?
- Vil du have noget? - Nej tak.
- Hej... - Mor, det er Michelle. Hun er...
- Jeg er jeres nye nabo. - Goddag. Din far er lige kommet.
- Vi skal have kinesisk mad. - Det lyder da godt.
- Hvad er alt det der? - Det er en dreidel-snurretop.
- Hvad er der? - Her lugter af mølkugler.
- Det er ligesom hos min bedstemor. - De vil beskytte deres designer-tøj.
- Mod hvad? - Møl.
Nå ja. Selvfølgelig.
- Er du lige flyttet ind? - Ja, jeg flyttede ind i sidste uge.
- Velkommen. - Tak.
- Er det dit soveværelse? - Ja, det er lige derinde.
Jeg kan se dig fra min lejlighed. Jeg har vist set dig fra mit vindue.
- Bare rolig. Det er ikke sygeligt. - Jeg er ikke bekymret.
Hvor er de flotte. Er det jiddisch?
- Bor du sammen med din far? - Nej. Han er bare på besøg.
- Jeg bor sammen med min hund Rex. - Jeg tror, jeg har hørt ham gø.
Han lyder lidt utilfreds...
Ja. Vi flytter en del, og det kan han ikke lide.
Han kunne godt lide Hoboken, mærkeligt nok.
I har vel nok mange bøger. Er du sådan en, der læser og er meget klog?
- Det ved jeg nu ikke rigtig. - Det kan jeg se, du er.
Jeg læser faktisk ikke så meget. Jeg har vistnok ADHD.
Ja, det har alle. Det er noget, medicinalfirmaerne har fundet på.
- Goddag. - Hej, far.
Det er Michelle. Det er min far Reuben.
- Hej. Jeg var lige ved at gå. - Det behøver du ikke.
I skal spise. Det er helt i orden. Jeg beklager.
Han er sikkert faldet til ro nu. Mange tak.
- Vi ses. - Ja, det håber jeg.
- Hvem var den pige? - Den nye nabo.
Michelle. Hun er lige flyttet ind. Jeg har først mødt hende i dag.
I morgen skal jeg spise frokost med Cohen. Du må tage de billeder.
Hans datter komme også til frokost, hvis du gerne vil møde hende.
- Hallo? - Jeg hørte dig godt. Jeg kommer.
- Fint. Jeg beklager. - Det skal du ikke gøre.
Nu har du igen sovet hele dagen. Du er som en vampyr.
- Jeg kommer op nu. - Du skal til frokost med far og Cohen.
Du kommer for sent. Tag dine piller.
- Smukke Sandra skal ikke vente. - Hun er da smuk.
Ja. Jeg laver bare sjov. Og det gavner forretningen.
- Det er vi da ligeglade med. - Fint nok.
Hæng håndklæderne op, så de ikke mugner.
Jeg skal i bad. Gå hellere, hvis du ikke vil se det hele.
Hold så op!
Hej!
- Hej. - Kan du ikke hilse?
- Jeg så dig ikke. Hvordan går det? - Fint.
- Skal du ind til byen? - Ja.
- Fint. Så kan vi følges. - Ja.
Skal du ikke tælle døre? En, to, tre, fire...
Og gætte, hvilken dør du får. Otte, ni, ti... Det bliver under 20.
12... 13, det er et uheldigt tal.
Nej, det er et godt tal.
Undskyld mig...
- Hvad laver du? Arbejder du? - Ja, i et advokatfirma.
Er du advokat? Jeg har læst jura, men blev aldrig færdig.
Nej, jeg er ikke advokat. Kun assistent. Jeg bliver aldrig andet.
- Har du et arbejde? - Ja. Mine forældre er selvstændige.
- Så bliver du aldrig fyret. - Det er ikke lige sagen.
- Nogle gange føler man sig helt død. - Jeg ved, hvad du mener.
Jeg vil gerne spørge dig om noget.
Hvis nu du kunne gøre hvad som helst, du havde lyst til i hele verden -
- hvad ville det så være?
- Jeg elsker at fotografere. - Er du fotograf?
- Lidt. - Hold da op...
Det er sjovt, for jeg kunne godt mærke, at du var kreativ.
- Det er fedt, at du er kunstner. - Jeg ved nu ikke, om jeg er kunstner.
Jo. Du skal aldrig lade nogen tage modet fra dig. Det mener jeg.
Virkelig. Vent lige...
Læg dit nummer ind på min telefon, så kan vi sms'e til hinanden.
God idé.
Du får din egen ringetone, så jeg ved, det er dig.
Nå, så skal jeg af. Jeg skal til møde med min chef.
Jeg skal hen i parken. Det er ikke langt, og jeg vil hellere gå.
Fint nok.
- Jeg kan vise dig mine billeder. - Det ville være alle tiders.
- Det var hyggeligt at følges med dig. - I lige måde.
- Så ses vi derhjemme. - Ikke hvis jeg ser dig først.
- Du kan altid gemme dig hos mig. - Det vil jeg huske.
- Vi ses senere. - Farvel.
Hvor er han? Den er over syv...
Hvor har du været? Vi var virkelig bekymrede.
Jeg prøvede din mobil, men fik kun telefonsvareren.
- Du blev bare væk fra frokosten. - Der var terror-alarm i toget.
- Terror? - Ja. Jeg ringer og undskylder.
- Hallo? Sandra? Det er Leonard. - Hej!
Beklager, jeg ikke nåede frokosten. Jeg stod i kø i fotoforretningen.
- Jeg havde fået et forkert nummer... - Pyt med det. Jeg kom selv for sent.
- Det skal du ikke tænke på. - Jeg ved ikke, hvad du skal i morgen.
Men kunne du tænke dig at tage med i biografen?
De viser ikke Sound of Music, men så måske noget andet.
Den kommer jeg til at høre for. Ja, lad os bare gøre det.
- Hallo? - Ja, fint...
Fint. Så ringer jeg til dig i morgen. Farvel. Hav en god aften.
- Fint. Farvel. - Farvel.
- Hallo! Tager du billeder af mig? - Ja.
- Jeg ville have din opmærksomhed. - Det fik du så.
Hvordan går det? Du er fint klædt på.
Jeg skal ud og danse med nogle venner. Hvad laver du?
- Jeg tænkte på selv at gå ud. - Du kan ikke sidde der. Kom med.
- Har I aldrig hørt om telefonen? - Der er et uvejr på vej.
- Tager du ikke med? Det bliver sjovt. - Okay.
- Vi går om en halv time. - Skal vi mødes nedenunder?
Ja. Så ses vi dernede.
Mit kontonummer? 5499...
...1407143209.
Og udløbsdatoen er 03/25-11. Ja.
Hvor er du sej!
- Hej. Jeg er Stephanie. - Dayna. Hej.
Det var min sang med mit slæng.
- Han havde et slæng! - Det passer.
Så siger jeg: "Hvem sætter gang i den her fest?"
Og I svarer: "L og et E-O-N-A-R-D."
- Hvem sætter gang i den her fest? - L og et E-O-N-A-R-D.
- Hvem sætter gang i den her fest? - L og et E-N-O-R...
Jeg kan ikke stave.
Skal vi tage lidt pingpong? Med et fjæs som Louis Armstrong.
Hvis I ikke kan klare at battle, så skulle I måske tage og... Lort.
- Det er 15 år siden. - Det var rigtig sødt.
- "Sødt"? - Han er min nye bedste ven.
- Det skulle jeg lige til at sige. - Jeg skal være ude klokken tolv.
- Tager du stadig ecstasy? - Kun i aften.
- Lad være med at tage en til. - Jo, jeg bor jo i den her udørk.
- Går du tit på club, Leonard? - Giver du den gas på dansegulvet?
Jeg gør, hvad der skal gøres.
Du vil kunne lide det her. Vil du danse med mig?
Måske. Du skulle nødig tage dig dårligt ud.
Hej, Tony. Hvordan går det? Det er min ven, Leonard.
- Har du id? - Han laver sjov med dig.
Jeg får fri om ti minutter. Rolig nu...
Michelle!
Har du det godt?
- Hvad er der galt? - Gå bare ind. Jeg har det fint.
Du kan godt snakke med mig, hvis du vil.
Du kan fortælle mig hvad som helst.
Er det noget med din far?
Nej.
En fyr?
Ja.
Jeg skulle have mødt ham i aften, men nu siger han, han ikke kommer.
Han siger, han bliver hos sin kone.
Han er gift og har en søn. Hold kæft, hvor er jeg dum.
Det skal du ikke sige. Du er ikke dum. Det skal du ikke sige.
Kom her. Lad være med at sige det.
Han bliver ved med at sige, han vil forlade dem. Det har jeg ikke bedt om.
Og nu er det det eneste, jeg tænker på.
- Jeg er en kæmpe idiot. - Nej. Se på mig.
Du er meget høj lige nu og overfølsom. Lad være med at tænke på det lige nu.
Nu følger jeg dig hjem. Du må hjem og slappe af. Du skal ikke være her nu.
- Okay. - Bare rolig. Nu tager vi hjem.
Okay. Jeg kommer tilbage om lidt.
Jeg venter her.
Må jeg lige hente min taske? Jeg har lige været derinde.
En fyr, for fanden...
- Må jeg lige gå ind igen? - Er du på listen?
Jeg har lige været derinde. Jeg er lige kommet ud.
- Jeg kom ud med Stephanie. - Du er nødt til at stå på listen.
Du bliver nødt til at gå.
Det kan du ikke mene.
Taxa! Jeg får sgu da aldrig en taxa.
Du har en besked.
Hej, Leonard. Det er Sandra. Jeg ved, vi skulle ud i morgen -
- men jeg havde glemt, at min far holder fødselsdag, og jeg skal med.
Men min mor sagde, at dine forældre kommer, så det gør du vel også?
Vi kan gå ud bagefter. Ring til mig, hvis det er okay.
Og forresten, du tror, det er løgn, men Sound of Music er i fjernsynet.
Og jeg er stadig vild med den. Den er rigtig god. Ring til mig.
- Hallo? - Du er kommet tilbage.
- Du er vågen, Leonard. - Ja. Er alt i orden?
Kan du se mig? Jeg kan ikke se dig.
- Jeg ligger i min seng. - Jeg beklager virkelig.
Jeg gik tilbage og ud på toilettet, og der gik jeg i gulvet.
Jeg besvimede ude på toilettet.
Jeg ventede udenfor i en halv time. Jeg måtte ikke komme ind.
- Jeg vidste ikke, hvad jeg skulle. - Det beklager jeg virkelig.
Jeg må op til lægen. Jeg ved ikke, hvad det er. Jeg er nok bare udkørt.
Ja. Det lyder også virkelig slemt med ham fyren.
Det er forfærdeligt. Han er medejer af advokatfirmaet.
Han betaler for lejligheden her.
Hans mor bor i nærheden, så det er hans undskyldning, når han kommer.
- Okay... - Men han er faktisk ikke sådan.
Han er faktisk fantastisk. Han er utrolig dygtig og kan være rigtig sød.
Du ville kunne lide ham. Ingen tror, han vil gå fra konen. Hvad tror du?
Jeg har ikke mødt ham. Aner det ikke. Jeg vidste ikke, du var i et forhold.
Ved du hvad, Leonard? Du kunne spise middag med os i morgen aften.
Han siger, jeg skal være sammen med venner. Du kan spise med.
Så kan du sige, om du tror, han taler sandt. Du er jo en mand.
Du kan bedre vurdere det.
Jeg må lige tjekke min kalender. Jeg skal nå en masse.
Jeg ved ikke, om han taler sandt. Det ville være fedt, hvis du kom.
Jeg må lige se.
Jeg har brug for hjælp lige nu. Jeg er ved at blive sindssyg.
Han vil sikkert invitere os på "San Domenico" inde i byen.
Den er italiensk og virkelig god.
- Vi kan drikke Brandy Alexander. - Vil du virkelig gerne have mig med?
Ja, jeg vil. Det vil bare betyde så meget. Vil du ikke nok?
- Jeg skal nok tage med. - Tak.
Så holder jeg mund, så du kan sove.
- Okay. Sov godt. - I lige måde. Vi ses i morgen aften.
- Tag pænt tøj på. - Godnat.
Hej.
- Jeg tror, jeg holder nytårsfest i år. - Det er ikke engang Thanksgiving.
Jeg vil gerne være godt forberedt. Skal du ud?
Jeg skal ud at spise med nogle venner.
Det er et pænt jakkesæt.
- Du ser rigtig godt ud. - Tak, mor.
Jeg skal også ud med din far. Det er Michael Cohens fødselsdag.
Hvis du vil komme forbi senere, er du helt sikkert velkommen.
- Kommer du? - Det kan da godt være.
Vi ses. Mor jer godt.
Godaften. Jeg skal møde nogen.
- Har De bestilt bord? - Ikke i mit navn.
- Ved De, hvornår det er bestilt til? - 18.30.
- Er De mr. Kreandator? - Kraditor.
De er sammen med Blatt-selskabet. De er den første. Vil De vente i baren?
- Jeg sætter mig ved bordet. - Skal jeg tage Deres frakke?
Tak. Jeffrey...
Denne vej. Vil De have noget at drikke, mens De venter?
Ja tak. Jeg tager en Brandy Alexander.
Vil De have et sugerør? Jeg kan godt hente et sugerør til Dem.
Det er helt fint.
Hej...
- Jeg kan ikke rejse mig. - Det er Leonard.
- Det glæder mig at træffe dig. - Skal jeg sætte mig her?
Hun tager... det samme. Fint.
En Brandy Alexander og en... Maker's Mark med is.
Det er hyggeligt at træffe dig, Leonard. Du er nabo til Michelle.
- Vi bor skråt over for hinanden. - Så kan I holde øje med hinanden.
Det er mit gamle kvarter. Min mor bor derude. Kender du Totonno's?
- Jeg kender det godt. God pizza. - Ja, rigtig god. Mange minder.
- Hvad laver du så? - Jeg arbejder for min fars virksomhed.
- Leonard er fotograf. Han er god. - Hvilken slags billeder? Mode?
- Landskaber. - Det er fint. Hvis du brænder for det.
Bare man brænder for det, man laver. Lad os bestille. Vi kommer for sent.
- Jeg fik et menukort, men måske... - Vi har billetter til operaen i aften.
Vi er tit i operaen. Hun elsker det.
- Også dig. Jeg tvinger dig ikke. - Selvfølgelig ikke.
- Ja, men det betyder meget for dig. - Det er sandt.
Det gode for mig er, at det får en til at føle sig som noget særligt.
Mit firma giver mig heldigvis billetter. Hvis du har en, du elsker...
...så inviter dem i operaen. Så, min elskede...
Jeg må invitere min kæreste. Det lyder romantisk.
Har du en kæreste? Det har du da ikke sagt noget om.
Har jeg ikke? Vi har ikke kendt hinanden så længe. Det er nok derfor.
Vi mænd må have vores hemmeligheder.
- Lad ham være. - Jeg går lige ud på toilettet.
- Igen? - Jeg er tilbage om et øjeblik.
Hør lige her, Leonard...
Jeg vil bede dig om en tjeneste. Hold øje med hende, og pas lidt på hende.
Har hun problemer?
Jeg tror, hun er begyndt at tage noget igen.
Jeg burde måske ikke sige det, men jeg kan se tegnene.
- Jeg har ikke set noget? - Er du sikker?
Hun kommer fra en god familie med masser af penge.
Hendes far har sat det hele over styr. Men gør mig nu den tjeneste.
Hold øje med hende. Hun skal ikke ud i det igen.
Jeg rører ikke det lort.
Tak skal du have.
Jeg tror, du har hjertet på rette sted. Du minder mig faktisk om min søn.
Hej.
- Hvad snakker I om? - Vi taler om, hvor smuk du er.
Det, I anbefaler i dag. Vi er sultne og har lidt travlt.
- Fint, Leonard. Så siger vi farvel. - Ja. Det var hyggeligt.
I lige måde. Carl, kør ham, hvorhen han vil.
Tak for det.
- Farvel. - Mor jer godt.
- Flink fyr. - Ja, jeg er helt enig.
- Hej. Hvordan går det. - Fint.
Dine forældre sagde, du gerne ville have, jeg kom forbi.
- De er til min fars fødselsdag. - Ja. Kom indenfor.
- Vil du have noget at drikke? - Ja tak.
- Hvad er det, du spiller? - Opera. Kan du lide det?
Ja. Jeg har aldrig været i operaen. Jeg har set Nøddeknækkeren som lille.
- Vil du have vand eller mineralvand? - Mineralvand, tak.
Jeg var lige ude med et par venner i arbejdsøjemed.
Tak. Er det hele din familie.
Faktisk er jeg adopteret. Jeg skulle have været konge af Danmark.
Det er mine forældre. De mødtes til et bal i Workmens Circle.
Min onkel der præsenterede dem for hinanden.
Min far var lige kommet hertil fra Israel.
Det er mig... og min mor. De er snavsede, er de ikke?
Hvad er der?
Det var ikke dig, der foreslog, at jeg skulle kigge forbi, vel?
- Hvad mener du? - Det er fint nok, du ikke ringede.
Vi behøver ikke gå ud med hinanden.
Der er mange fyre, som... meget gerne vil gå ud med mig.
Hold da helt op...
Jeg kan godt lide dig.
Det føles lidt underligt med min mor, der kigger.
Jeg må hellere gå. Før dine forældre kommer hjem og ser os sådan her.
De ville blive ellevilde og begynde at vælge navne til vores barn.
Jeg hører, du skal fotografere til min brors bar mitzva i næste måned.
Ja, jeg skal tage de kunstneriske sort-hvid billeder.
En af mine venner holder fest på torsdag. Vil du med?
- Jeg undersøger lige, om jeg kan. - Okay.
- Ringer du til mig? - Ja.
Jeg finder selv ud. Farvel.
- Kan du møde mig oppe på taget? - Hvad er klokken?
- Ikke ret mange. Halv syv. Vil du? - Ja...
Tak.
I guder...
- Hej. - Hej. Det er skidekoldt.
Det ved jeg. Undskyld, men han er dernede. Hvad synes du så?
Leonard, hvad synes du om Ronald?
Det ved jeg ikke. Hvad vil du have, jeg skal sige?
Tror du, han har tænkt sig at blive hos mig?
- Helt ærlig? - Det tror jeg ikke.
Beklager.
Han skal på forretningsrejse og vil have mig med. Hvad skal jeg gøre?
Hvad har du gang i, Michelle?
Han har et helt liv med familie og alt det der.
Tror du virkelig, han vil forlade alt det?
Jeg ville gøre det.
Jeg ville forlade alt for din skyld.
Det er meget sødt, men hvis du kendte mig bedre, ville du ikke sige det.
- Jeg er ligeglad. - Jeg betragter dig som en bror.
Vi har kun kendt hinanden et par uger, men jeg kan sige alt til dig.
- Jeg har brug for dig som ven. - Sig det til Ronald.
Tag af sted på din forretningsrejse. Jeg er ligeglad. Mor dig godt.
- Hvad skal du? - Vi skal ikke se hinanden mere.
Lad være med at sige det.
Leonard!
Hej, Sandra, det er Leonard. Du sover sikkert stadig.
Jeg skal ikke noget på torsdag, så jeg vil gerne med til festen.
Så ring, når du hører beskeden. Og glædelig Thanksgiving. Farvel.
Vend dig rundt, David. Hvordan ser han ud?
Til sidst beder jeg mor, far og søster Sandra hjælpe med lystændingen.
Vi skal dele kærligheden. Kom helt tæt på alle sammen.
Ikke så tæt på!
Det har været en dejlig eftermiddag. Sikke en fin afslutning.
Vores vært, far, Michael, vil gerne sige et par ord. Giv ham en stor hånd.
Tak...
Jeg vil bare sige, at jeg er stolt over, at I er kommet til Davids bar mitzva.
På vegne af din søster og din mor vil jeg sige, at vi er stolte over dig.
Og med alle de gaver, du har fået, kan du måske låne mig 200 dollars?
Vi tænder det sidste lys. Kom herop, Leonard. Min datters kæreste.
Vi tænder et lys for David.
Og nu skal du lukke øjnene, David, og ønske dig noget stort.
- Han er meget populær. - Jeg troede, den var på lydløs.
Hjælp mig med at tælle: En, to tre... Pust lysene ud!
Sidste dans. Kom op, alle sammen!
- Godnat, Leonard. - Godnat.
- Leonard? - Du har ringet. Hvad vil du?
Undskyld. Jeg ved, du ikke vil tale med mig, men hvad skal jeg gøre?
- Jeg har det ikke så godt. - Hvad er der galt?
Jeg skulle til lægen i dag. Jeg er hjemme nu.
Ronald skulle køre mig derhen, men han kom ikke.
- Jeg er begyndt at bløde meget. - Bløder du?
Jeg skal på hospitalet, men tør ikke alene.
- Vil du ikke nok tage med mig? - Jo, det skal jeg nok.
Tusind tak, Leonard.
Leonard...
Hvad laver du hernede? Hvad er der sket?
Jeg har det ikke så godt.
Jeg er bange for, at der skal ske noget.
Jeg går ud og finder en taxa.
Mr. Kraditor? Kom med.
- Er hun vågen? - Ja. Men hun er stadig bedøvet.
- Leonard... - Hvordan har du det?
Er der et tæppe? Jeg fryser.
Ja, det kan jeg mærke. Hun er meget kold. Er det normalt?
Ja, det er på grund af bedøvelsen. Hun skal nok komme sig.
- Hun skal til sin læge om et par uger. - Hvad har de gjort ved hende?
Lægen måtte lave en udskrabning. Hun aborterede.
Hun var ikke klar over, hun var gravid, før hun kom her i dag.
Du skal nok komme dig, og det er det vigtigste.
Jeg ved det godt.
Hej, Rex. Kom her.
- Det er min hund Rex. - Hej, Rex.
- Jeg lægger mig lige lidt. - Ja, gør det. Jeg henter pillerne.
Her er en tår vand.
- Tak, Leonard. - Har du det bedre?
Jeg havde nogle tossede mareridt, mens jeg var bedøvet.
- Bare rolig. Jeg beskytter dig. - Av.
Du må ikke få mig til at grine. Vil du beskytte mig?
Jeg har det sorte bælte.
Åh nej... Hvis han ser dig, bliver han rasende.
Hej, min ven...
Er du der?
- Hej, skat. - Du ringede ikke.
Jeg kunne ikke. Min kone var sammen med mig hele dagen. Beklager.
- Jeg kom, så hurtigt jeg kunne. - Lige netop i dag?
Min kone... Hun var der hele dagen.
Undskyld, skat.
Jeg har tænkt på dig hele dagen. Jeg havde det ad helvede til.
Hvad skete der? Hvad sagde lægerne?
Jeg har det ikke så godt. Jeg vil helst være alene.
- Skal jeg ikke blive her, bare lidt? - Nej, det skal du ikke.
Skat, jeg skal til London i morgen. Så ses vi ikke i to uger.
Jeg beklager.
Jeg kom, så hurtigt jeg kunne. Kom nu, skat. Hvad var der galt?
Jeg vil gerne have, at du bare lader mig være.
Vil du ikke godt gøre det for mig?
Så siger vi det.
Jeg elsker dig virkelig højt. Mere end noget andet.
Det var sgu underligt.
Det ved jeg godt. Undskyld.
- Jeg ringer senere. - Nej, du må ikke gå.
Vil du ikke nok gøre mig en tjeneste, Leonard?
Vil du skrive noget på min arm med din finger, mens jeg falder i søvn?
Det plejede min bedstemor at gøre, da jeg var lille.
Mine forældre har endelig fået billederne fra bar mitzvaen.
Kunne de lide billederne af de dansende i festlokalet?
- De var vilde med dem. Tak, skat. - Ingen årsag.
- Jeg har noget til dig. - En gave?
Det er vinter, og det er koldt. Du går aldrig med handsker.
- De er rigtig flotte. - Kan du lide dem?
Sådan nogle sting har jeg aldrig set. Og den her sølvdims...
Godt.
- Det var meget sødt af dig. Tak. - Det var ikke noget særlig.
Er der noget galt?
Jeg tænker bare på en ven, jeg har, som har nogle problemer.
- Men det skal vi ikke tale om. - Der gør ikke noget.
Jeg elsker dine hænder. De er så blide.
Jeg hader sgu de ar!
Leonard, jeg vil gerne passe på dig.
Jeg føler, jeg forstår dig. Du er ikke som andre.
Du lader ikke, som om du er noget, du ikke er.
Du skal ikke bekymre dig om noget. Du behøver ikke skamme dig.
Tak. Der er så mange ting lige for tiden. Det er...
Jeg ved ikke engang, hvordan jeg skal være mig selv lige nu.
Det forstår jeg godt.
- Skal du skynde dig? - Nej, jeg vil bare betale.
Fint nok.
Nu ringer min far nok: "Hvordan gik dit stævnemøde?"
Jeg bliver nødt til at tage den. Det er min ven.
Beklager. Vi går om lidt.
- Hej. - Jeg fik din sms fra i går.
Jeg ved, du skulle til lægen i dag. Hvordan gik det?
Det gik fint. Alt ser fint ud. Lægen siger, jeg er rask.
Godt. Jeg hørte jo ikke fra dig.
Jeg er lige kommet hjem og er gået i seng.
Ronald er kommet hjem fra London i dag.
Jeg har besluttet, at jeg tager hen på hans kontor og gør det forbi.
- Mener du det? I dag? - Ja.
Jeg har tænkt på det, du sagde, og du har ret. Det ændrer sig ikke.
Det er ikke rimeligt over for mig, og slet ikke over for hans familie.
Han ved stadig ikke, hvad der skete på hospitalet.
- Skal jeg gå med og vente udenfor? - Nej, jeg skal nok være stærk.
- Men ønsk mig held og lykke. - Held og lykke.
- Tak. Jeg sender en sms bagefter. - Farvel.
Maskinerne er jo ældgamle. Vi må udskifte dem.
Der er nogle nye italienske maskiner. Tintoretto...
- Leonard? - Hej, far.
- Leonard. - Mr. Cohen.
Jeg tager af sted nu. Vi snakkes ved.
Godt, jeg lige nåede at se dig.
Kan du komme forbi mit kontor i morgen?
- Jeg må tale med dig. Klokken 12? - Jeg skal på arbejde i morgen.
Nej, du kan godt mødes med Michael.
Godt. Så ses vi. Reuben...
- Jeg tager champagne med. - Nej, vi har rigeligt.
Jeg gør det med glæde. Vi ses klokken 12.
Farvel.
- Hvor er mor? Der mangler sodavand. - Hun er ude at handle.
Hun holder endnu en af sine berømte nytårsfester i morgen aften.
Hvordan går det med dig?
- Er du glad for tiden? - Ja.
Jeg er lidt urolig, men jeg har det fint.
Jeg snakkede lige med Michael.
Du skal have gode vilkår, når vi slår os sammen. Jeg vil sikre din fremtid.
Du har din sygeforsikring.
Det er jeg glad for, far.
Jeg skal ud og vinterbade i Isbjørneklubben nytårsdag.
- Pas på dig selv. - Det skal jeg nok.
Hvad? Er der nogen, der sender dig noget?
Ja, det er min ven.
Jeg er nødt til at ordne noget. Jeg rydder op senere.
Hej. Jeg har lige fået din besked. Jeg blev bekymret. Hvordan går det?
Det er forbi. Nu har jeg gjort det.
Han råbte og skreg, men jeg gjorde det.
- Det er godt. - Jeg er helt rundt på gulvet.
Jeg føler mig helt fortabt, Leonard.
Jeg har en veninde i San Francisco.
Hun skal ud at rejse. Hun sagde, jeg godt måtte bo i hendes lejlighed.
Jeg tager derover og tænker over det hele.
Du må ikke rejse.
Jeg elsker dig.
- Det gør jeg. - Åh nej...
Selv om du ikke vil høre det, er det sandt.
Du elsker mig ikke. Jeg er totalt langt ude.
Lad være med at sige det. Jeg er ikke en lille dreng, der er småforelsket.
Tror du ikke, jeg har elsket før? Jeg skulle have været gift.
Det var hendes forældre, der aflyste det på grund af det arvelige problem.
Så rejste hun sin vej.
Jeg kunne ikke finde hende.
Jeg prøvede at skade mig selv, og jeg kom på hospitalet...
Jeg troede ikke...
Jeg troede ikke, at jeg nogensinde ville komme til at elske nogen igen.
Og nu elsker jeg dig. Det gør jeg.
Leonard, jeg...
Du tror, at hvis jeg kendte dig, ville jeg ikke elske dig -
- men jeg kender dig og elsker dig endnu mere. Jeg forstår dig.
Jeg er også totalt langt ude.
Jeg vil aldrig gå fra dig. Aldrig nogensinde.
Han forlod dig. Det vil jeg aldrig gøre.
Jeg vil passe på dig.
For det fortjener du. Du fortjener at blive elsket.
Og måske vil du lære også at elske mig.
Jeg elsker dig.
Du er så smuk.
Hej.
- Det var smukt. - Ja.
Det er lige gået op for mig, at jeg aldrig rigtig har set dig.
Jeg har heller aldrig rigtig set dig.
- Men jeg kunne føle dig. - Ja.
- Kan du se mig nu? - Ja.
De er smukke.
Du er den smukkeste og mest fantastiske kvinde, jeg kender.
Hvad skal vi gøre, Leonard? Jeg kan ikke blive her.
Han vil ikke betale for lejligheden. Jeg må tage til San Francisco.
- Så tager jeg med dig. - Mener du det?
Ja. Jeg har jo sagt, at jeg elsker dig.
Jeg vil gøre alt for dig.
- Elsker du mig virkelig, Leonard? - Ja.
Lad os bare tage af sted. I morgen.
Lad os bare skide på det hele og tage af sted.
Ja, der er intet, der holder mig her. Jeg vil bare være sammen med dig.
- Du er skør. - Ja, det har jeg papir på.
Jeg sørger for billetter. Du skal ikke bekymre dig om noget.
Jeg ringer om lidt.
Jeg elsker dig. Farvel.
- Farvel. - Godnat.
Leonard! Har du nogensinde set Benny Hill?
- Jeg har købt den nye dvd-boks. - Ja, han er god, far.
- Hvad laver du, Leonard? - Jeg surfer på nettet.
- Hvad laver du? Skal jeg hjælpe dig? - Nej. Jeg klarer det selv.
Det er det bedste, vi har til den pris.
Det skal være det helt rigtige.
Af alle vores ringe tror jeg, det her er det bedste valg.
Ja, den er flot.
- Jeg tager den. - Udmærket. Betaler De med kort?
- Kontant. - Nu skal De få en kvittering.
- Hallo? - Alt er klar. Er alt i orden hos dig?
Ja, helt fint. Jeg har ringet til min veninde. Jeg glæder mig!
Mød mig i gården klokken otte. Jeg sørger for, vi bliver kørt til lufthavnen.
- Fint. Jeg skal nok komme. - Jeg glæder mig til at se dig.
- Jeg har en overraskelse til dig. - Hvad er det?
- Det skal jo være en overraskelse! - Du er bare så skør.
- Vi ses senere. - Okay. Farvel.
Jeg er glad for, du kunne komme. Se dig lidt omkring.
Bliv fortrolig med, hvad der foregår. Man skal jo tænke på sin fremtid.
- Det gør jeg skam også. - Det her er din store mulighed. Nu.
Det kunne være en ny begyndelse for dig og Sandra.
Min datter er vild med dig, og hun er ellers meget omsværmet.
Det vigtigste er at give hende det, hun gerne vil have. Hun er mit liv.
Så jeg vil stille dig et spørgsmål. Og jeg lægger ikke fingrene imellem.
Er du en taber?
- Det mener jeg ikke. - Du ved godt, hvorfor jeg spørger.
- Det er vel på grund af Sandra. - På grund af Sandra og fusionen.
Det er en enestående mulighed for dig til at få dit liv på skinner.
Virksomheden betyder meget for mig. Din far har en fantastisk beliggenhed.
Vi flytter snart dertil, og når det sker -
- er der en mulighed for dig, din far og din familie. Og din fremtidige familie.
Hvis du gør en indsats. Jeg tror godt, du ved, hvor vigtigt det er for alle.
- Ja. - Godt.
Hvad har du i posen?
Det er en overraskelse, en gave... En hemmelighed.
En stor hemmelighed. Så ses vi vel i aften?
Vi fejrer nytåret sammen. Jeg skal til at spise frokost. Vil du spise med?
- Nej, jeg skal købe ind til festen. - Fint.
- Vi ses senere. - Tak, fordi du kom, Leonard.
Vi fejrer jo nytår to gange om året.
Først Rosh Hashanah og så nu. Den er god. Det er en 1998'er.
1998. Hold da op.
- Jeg kommer der. Der er teatret... - Til min prinsesse.
- Tak. - Har vi nu nok?
Hvis vi kan få den til at vare til midnat, skal det nok gå.
Reuben. Bed dog Leonard hjælpe dig med den.
Han prøver at åbne en kasse med en plasticske.
- Vil du hjælpe mig med flaskerne? - Jeg kommer om et øjeblik.
Tager du stadig billeder, Lenny?
Vil du hjælpe mig?
- Hallo? - Hej, Reuben. Kommer vi for sent?
Cohens er på vej op. Sandra er med.
- Godt nytår, far. - Godt nytår...
Du ser så godt ud. Det er hyggeligt at se dig.
Kommer I?
- Hej. - Godt nytår.
Der er en masse mad. Jeg kommer om et øjeblik.
Leonard! Går du?
Jeg så på computeren, at du var inde på rejsesider.
- Tager du med hende? - Ja.
- Jeg er nødt til at tage af sted, mor. - Du har ikke engang en taske.
Jeg smed den ud af vinduet.
Du skal ikke være bekymret. Jeg skal nok klare mig.
- Jeg elsker dig meget højt. - Det ved jeg, du gør.
Det her er dit hjem. Kom tilbage hertil så tit, du vil.
Sig til far, at jeg er ked af det.
Jeg håber ikke, jeg har ødelagt noget. Og at jeg er lykkelig.
- Er du lykkelig? - Ja.
Vi vil have, du skal være lykkelig. Jeg elsker dig.
Jeg er nødt til at gå nu.
Michelle, det er Leonard. Jeg er hernede. Den er fem over otte.
Ring til mig.
Kom nu!
Kom nu ned.
Jeg har lige ringet til dig. Bilen venter derude.
Jeg tager ikke af sted.
Han har forladt sin familie for min skyld. Han har fortalt sin kone det.
Han siger, han vil giftes med mig.
Jeg fortalte ham om aborten, og det ændrede bare det hele.
Leonard. Du er sådan et fantastisk menneske.
Men han har forladt dem for min skyld, så nu må jeg give det en chance.
Men jeg føler, at hvis jeg ikke var sammen med Ronald, kunne vi to...
Vil du ikke nok gå?
- Jeg er virkelig ked af det. - Gå nu!
Han skal nok betale dig for billetterne. Undskyld...
Har du det godt?
Hvad sker der? Hvor har du været?
- Jeg har købt noget til dig. - Har du?
Åh gud.
Leonard...
Du græder.
Jeg er bare lykkelig.
Tekster: Kirsten N. Andersen Prima Vista